**ΙΣΤΟΡΙΑ Β΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**1ο ΘΕΜΑ**

**1.α.**

**(Ι)** Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα από τον αριθμό που αντιστοιχεί στην κάθε πρόταση:

1. Στο Ισλαμικό κράτος η θρησκευτική δικαιοσύνη διαχωρίζεται από την κοσμική.

2. Ο λογοθέτης του Γενικού είχε την ευθύνη των οικονομικών στο Βυζάντιο.

3. Η οριστική λύση στο ζήτημα της Εικονομαχίας δόθηκε από τη σύνοδο που συγκλήθηκε στην Κωνσταντινούπολη το 843.

4. Ιδρυτής του Οθωμανικού κράτους ήταν ο Οσμάν ή Οθμάν (1289-1326).

5. Η βοήθεια της Δύσης στην απειλούμενη από τους Τούρκους Κωνσταντινούπολη (1453) ήταν ισχνή και ανεπαρκής.

(μονάδες 5)

**(IΙ)** Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις:

1.Ο Μωάμεθ εκδιώχθηκε το 622 από:

α. τη Μεδίνα

β. τη Ρώμη

γ. την Αραβική Χερσόνησο

δ. τη Μέκκα

2. Ο Κάρολος ο Μέγας (Καρλομάγνος) επέλεξε ως έδρα του:

α. το Άαχεν

β. το Πουατιέ

γ. την εκκλησία του Αγίου Πέτρου

δ. τη Ρώμη

3. Η αποστολή ιεραποστόλων στη Μοραβία το 863 έγινε ύστερα από:

α. επέμβαση της Ρώμης

β. πρόσκληση του ηγεμόνα της χώρας Ραστισλάβου

γ. πρωτοβουλία του αυτοκράτορα του Βυζαντίου Μιχαήλ Γ΄ (842-867)

δ. πρωτοβουλία των αδελφών Κωνσταντίνου-Κύριλλου και Μεθοδίου

4. Από τα μέσα του 11ου αιώνα και ιδιαίτερα στη διάρκεια του 12ου το εμπόριο στην Ευρώπη:

α. είχε περιορισμένη ακτίνα δράσης

β. διεξαγόταν αποκλειστικά στην ξηρά

γ. είχε ευρεία ακτίνα δράσης

δ. είχε ως πρωταγωνιστές μόνο χριστιανούς εμπόρους

5. Ο Ιωάννης Βατάτζης ως αυτοκράτορας της Νίκαιας (1222-1254) κατόρθωσε:

α. επιτεύγματα στον χώρο της εσωτερικής πολιτικής

β. να καταστήσει το κράτος του μια υπολογίσιμη διεθνώς δύναμη

γ. να προσδώσει σημασία στην ανόρθωση της αγροτικής οικονομίας

δ. όλα τα παραπάνω

(μονάδες 5)

**Μονάδες 10**

**1.β**. Να προσδιορίσετε το περιεχόμενο των ακόλουθων ιστορικών όρων:  *σκλαβηνίες, Τρίτη Ρώμη.*

**Μονάδες 6+9 = 15**